ભારતના સિનિયર પુરુષોની હોકી ટીમે ઢાકામાં 22 ઓક્ટોબર, રવિવારે રમાયેલી ફાઈનલ મેચમાં મલેશિયાને 2-1 ગોલના તફાવતથી હરાવીને એશિયા કપ હોકી સ્પર્ધામાં વિજેતા ટ્રોફી જીતી લીધી છે. ભારતીય ટીમે આ ત્રીજી વાર એશિયાઈ વિજેતાપદ હાંસલ કર્યું છે. ભારતે આ પહેલાં 2003 અને 2007માં આ ટ્રોફી જીતી હતી. ભારતની આજની જીત રમનદીપ સિંહ (ત્રીજી મિનિટ) અને લલિત ઉપાધ્યાય (29મી મિનિટ)ના ગોલને આભારી છે. મલેશિયાનો એકમાત્ર ગોલ 50મી મિનિટે થયો હતો. ભારતના ગોલકીપર આશિષ ચિકટેને સ્પર્ધાનો બેસ્ટ ગોલકીપર ઘોષિત કરવામાં આવ્યો હતો.